paragraph_text: Loperamid je snažni sintetski antidijaroik velike terapijske širine. Derivat je haloperidola (antipsihotika) ali ne djeluje ni na središnji živčani sustav niti na srce i krvne žile. Nema navikavanja. Djeluje lokalno, tj. neposredno na crijevnu stijenku gdje se veže na opijatne receptore putem kojih usporava peristaltiku. Pouzdanim antiperistaltičkim djelovanjem smanjuje gubitak vode i elektrolita iz crijeva. Time smanjuje količinu izlučene stolice, a povećava njenu gustoću i viskoznost.